Luliang

Luliang tai Lüliang (, pinyin: Lǚliáng Shì) on prefektuuritason kaupunki Kiinan kansantasavallan Shanxin maakunnan länsiosassa, linnuntietä noin 130 kilometriä maakuntakeskus Taiyuanista länsilounaaseen. Vuonna 2010 kaupungin asukasluku oli 3,727 miljoonaa ja pinta-ala 21 143 neliökilometriä.

Lüliang rajoittuu etelässä Linfenin, lännessä Yulinin, pohjoisessa Xinzhoun sekä idässä Taiyuanin ja Jinzhongin prefektuuritason kaupungit.

Piirikuntatasolla kaupunki jakautuu 13 osaan: kaupunkipiiriin (Lishi), kahteen piirikuntatason kaupunkiin (Fenyang, Xiaoyi) ja kymmeneen piirikuntaan (Fangshan, Jiaocheng, Jiaokou, Lanxian, Linxian, Liulin, Shilou, Wenshui, Xingxian, Zhongyang).

Lähteet

Aiheesta muualla

Luliang City Information (erityisesti talouspainotus)  (chinaknowledge.com)

Shanxin kaupungit
Shanxin prefektuurit